
LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL LIETUVOS RESPUBLIKOS SUSISIEKIMO MINISTRO 2016 M. RUGSĖJO 28 D. ĮSAKYMO NR. 3-322(1.5 E) „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 2 PRIORITETO „INFORMACINĖS VISUOMENĖS SKATINIMAS“ 02.2.2-CPVA-V-524 PRIEMONĖS „GYVENTOJŲ SKATINIMAS IŠMANIAI NAUDOTIS INTERNETU ATNAUJINTOJE VIEŠOSIOS INTERNETO PRIEIGOS INFRASTRUKTŪROJE“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO

2016 m. ____________ d. Nr. 3-______(1.5 E)
Vilnius
P a k e i č i u 2014–2020 metų Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.2.2-CPVA-V-524 priemonės „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“ projektų finansavimo sąlygų aprašą, patvirtintą Lietuvos Respublikos susisiekimo ministro 2016 m. rugsėjo 28 d. įsakymu Nr. 3-322(1.5 E) „Dėl 2014–2020 metų Europos Sąjungos fondų investicijų veiksmų programos 2 prioriteto „Informacinės visuomenės skatinimas“ 02.2.2-CPVA-V-524 priemonės „Gyventojų skatinimas išmaniai naudotis internetu atnaujintoje viešosios interneto prieigos infrastruktūroje“ projektų finansavimo sąlygų aprašo patvirtinimo“: 
1. Pakeičiu 2.4 papunktį ir jį išdėstau taip:
„2.4. Lietuvos Respublikos susisiekimo ministerijos 2014–2020 m. Europos Sąjungos fondų investicijų veiksmų programos prioritetų įgyvendinimo priemonių įgyvendinimo planą, patvirtintą Lietuvos Respublikos susisiekimo ministro 2015 m. liepos 2 d. įsakymu Nr. 3-285(1.5 E) „Dėl Lietuvos Respublikos susisiekimo ministerijos 2014–2020 metų Europos Sąjungos fondų investicijų veiksmų programos prioritetų įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašų patvirtinimo“ (toliau – Priemonių įgyvendinimo planas);“
2. Pakeičiu 12 punktą ir jį išdėstau taip:
„12. Pagal Aprašą galimi pareiškėjai yra Lietuvos Respublikos kultūros ministerija, Lietuvos Respublikos vidaus reikalų ministerija, Informacinės visuomenės plėtros komitetas prie Susisiekimo ministerijos, Lietuvos nacionalinė Martyno Mažvydo biblioteka, galimi partneriai yra viešieji juridiniai asmenys, asociacijos.“
3. Pakeičiu 20 punktą ir jį išdėstau taip:
„20. Projektu, įgyvendinamu pagal Aprašo I veiklų grupę, turi būti siekiama stebėsenos rodiklio „Viešieji interneto prieigos taškai, kuriuose atnaujinta techninė ir programinė įranga“, kodas P.N.524, kurio skaičiavimui taikomas Priemonių įgyvendinimo planas. Iki projektų įgyvendinimo pabaigos turi būti atnaujinta techninė ir programinė įranga 1200 viešuose interneto prieigos taškuose. Projektu, įgyvendinamu pagal Aprašo II veiklų grupę, turi būti siekiama stebėsenos rodiklio „Vietos bendruomenės, įtrauktos į veiklų, skirtų gyventojų skatinimui efektyviau, saugiau ir atsakingiau naudotis internetu, tinklą“, kodas P.S.309, kurio skaičiavimui taikomas Veiksmų programos stebėsenos rodiklių skaičiavimo aprašas, skelbiamas ES struktūrinių fondų svetainėje www.esinvesticijos.lt. Iki projektų įgyvendinimo pabaigos į veiklų, skirtų gyventojų skatinimui efektyviau, saugiau ir atsakingiau naudotis internetu, tinklą turi būti įtraukta ne mažiau kaip 120 vietos bendruomenių.“

SUDERINTA
VšĮ Centrinės projektų valdymo agentūros   
2017 m. ___________ d. raštu Nr. 2017/2-_____

